Document ID: /roh_data/filtered/fineweb-2-filterrobots_roh.jsonl.gz/70668

En l'Israel mussa in studi che las vaccinaziuns encunter il coronavirus fan effect. In mais suenter ch'ins haja cumenzà cun la campagna da vaccinar massiva, saja il dumber da novas infecziuns ì marcantamain enavos. Quai il facit dal studi fatga da la pli gronda cassa da malsauns israeliana.
Gia duas emnas suenter l'emprima dosa saja il dumber dals tests positivs tar persunas sur 60 onns, stà significantamain pli bass. Cumpareglià cun las gruppas betg vaccinadas saja il dumber dals cas testads positivs stà per 33% pli bass. Tenor ils auturs dal studi mussia quai, ch''il vaccin fetschia er effect tar persunas pli veglias.
Il Israel cun sia campagna da vaccinar vala sco precursur. Dapli che dus milliuns persunas hajan survegnì l'emprim vaccin, in quart milliun schon il segund.